Terje Pedersen

Terje Olav Pedersen (født 1943) er en norsk pensjonert tannlege og tidligere spydkaster som deltok i de olympiske leker i 1960 og 1964. Han representerte Sportsklubben Vidar i Oslo.

Før OL i 1964 var han favoritt til å vinne med kast over verdensrekorden to ganger samme år, 1. juli kastet han 87,12 meter, og 2. september forbedret han rekorden med over fire meter, til 91,72 meter, på Bislett Stadion i Oslo. For disse prestasjonene ble han tildelt Morgenbladets gullmedalje, og Sportsjournalistenes statuett som «årets idrettsnavn». 

 OL-deltakelser 
Under OL i Tokyo presterte Pedersen svakt og ble utslått med 72,10 meter i kvalifiseringen.Resultater og profilside  på sports-reference.com Han forklarte det svake resultatet med feil treningsopplegg med tidligere treninger i Oslo for å forberede seg på tidsforskjellen til Japan. På konkurransedagen var han helt utslitt og presterte svakt på linje med resten av den norske OL-troppen.nrk.no: 50 år sidan rekordkastet: – Det sat så aldeles inn i granskauen Resultatet ble dermed svakere enn Pedersen hadde under OL i 1960, hvor han kom videre fra kvalifiseringen med 74,67 meter. Han var derimot uheldig og tråkket over ene ankelen og måtte trekke seg fra finalen.Resultater og profilside  på sports-reference.com.

Terje Pedersen var trener for spydkasteren Pål Arne Fagernes i 1996.

 Referanser 

 Eksterne lenker 


Kategori:Norske spydkastere
Kategori:Norske friidrettstrenere
Kategori:Norgesmestere i friidrett
Kategori:Deltakere for Norge under Sommer-OL 1960
Kategori:Friidrettsutøvere under Sommer-OL 1960
Kategori:Deltakere for Norge under Sommer-OL 1964
Kategori:Friidrettsutøvere under Sommer-OL 1964
Kategori:Friidrettsutøvere for SK Vidar
Kategori:Verdensrekordsettere i friidrett
Kategori:Norske tannleger
Kategori:Personer fra Oslo